Kaksi iloista merimiestä Balissa

Kaksi iloista merimiestä Balissa (myös kirjoitusasuna 2 iloista merimiestä Balissa; VHS-julkaisussa nimikkeellä Seikkailujen tie Baliin; ) on vuonna 1952 ensi-iltansa saanut Hal Walkerin ohjaama yhdysvaltalainen musikaalikomediaelokuva, jonka pääosissa ovat Bing Crosby, Bob Hope ja Dorothy Lamour. Elokuva on Kaksi iloista merimiestä... -elokuvasarjan kuudes ja toiseksi viimeinen osa. Kaksi iloista merimiestä Balissa perustuu Frank Butlerin ja Harry Tugendin tarinaan, jonka pohjalta Butler, Tugend, Hal Kanter ja William Morrow laativat elokuvan käsikirjoituksen. Elokuvan tuottajina olivat Tugend ja Daniel Dare.

 Juoni 
Kaksi iloista merimiestä Balissa kertoo kahdesta amerikkalaisesta tanssija- ja laulajamiehestä, jotka matkallaan etsivät aarretta merestä ja kilpailevat kauniin prinsessan sydämestä.

 Näyttelijät 

 Cameo-roolit 

 Musikaalinumerot 
Jimmy Van Heusen ja Johnny Burke sävelsivät ja sanoittivat kaikki elokuvan laulut. Kun Decca Records levytti elokuvan laulut, levy-yhtiö ei käyttänyt Dorothy Lamouria, vaan Peggy Lee lauloi Lamourin laulut. Kappale ”The Road To Bali”, jonka laulavat Bing Crosby ja Bob Hope, levytettiin elokuvaa varten, mutta sitä ei käytettykään. Sen sijaan kappale päätyi kaupalliseen myyntiin.

KappaleEsiintyjätSäveltäjäSanoittaja ”Chicago Style”  Bing Crosby ja Bob Hope Jimmy Van Heusen Johnny Burke ”Moonflowers”  Dorothy Lamour ”Hoot Mon”  Bing Crosby ja Bob Hope ”To See You Is To Love You”  Bing Crosby ”The Merry-Go-Run-Around”  Bob Hope, Dorothy Lamour ja Bing Crosby

 Tuotanto 
Elokuvaa alettiin suunnitella vuoden 1950 aikana nimellä The Road to Hollywood. Tällöin elokuvan tuottajaksi valittiin Paul Jones ja käsikirjoittajaksi Valentine Davies. Jones oli ollut kolmen edellisen Kaksi iloista merimiestä... -elokuvan tuottajana. Toukokuussa 1951 Don Hartmanin ilmoitettiin elokuvan tuottajaksi, mutta lopulta Daniel Dare ja Harry Tugend olivat elokuvan tuottajina. Elokuva kuvattiin Technicolor-elokuvausmenetelmällä huhtikuun lopusta kesäkuun loppuun vuonna 1952. Kaksi iloista merimiestä Balissa oli ainoa Technicolorilla kuvattu Kaksi iloista merimiestä... -elokuva. Kuvauspaikkoina olivat studiot Los Angelesin Hollywoodissa ja Chatsworthissa. Kaksi iloista merimiestä Balissa oli elokuvayhtiöiden Paramount Picturesin, Bing Crosby Productionsin ja Hope Enterprisesin yhteistyö.

 Julkaisu 
Kaksi iloista merimiestä Balissa sai ensi-iltansa Yhdysvalloissa 19. marraskuuta 1952. Los Angelesin ensi-ilta oli 25. joulukuuta 1952 ja New Yorkin 29. tammikuuta 1953. Suomessa Kaksi iloista merimiestä Balissa sai ensi-iltansa 9. lokakuuta 1953. Paramount Pictures vastasi elokuvan levityksestä. Kaksi iloista merimiestä Balissa tuotti kolmen miljoonan dollarin lipputulot Yhdysvalloissa. The Top Box Office Hits of 1953, Variety, 13. tammikuuta 1954. Viitattu 26.2.2015. 

 Public domain 
Kaksi iloista merimiestä Balissa on ollut public domainissa vuodesta 1981 lähtien. Elokuvan tekijänoikeudet rekisteröitiin 1. tammikuuta 1953. Elokuvan rekisteröintimerkintään oli ilmoitettu vuosi 1952, mikä tarkoittaa sitä, että tekijänoikeussuoja alkaa vuodesta 1952 eikä vuodesta 1953. Tekijänoikeudet uusittiin 1. syyskuuta 1981, mutta Yhdysvaltain tekijänoikeuslain mukaan tekijänoikeussuoja alkaa siitä vuodesta, joka mainitaan erikseen eikä siitä vuodesta, jolloin tekijänoikeudet rekisteröitiin.Film Superlist: Motion Pictures in the U.S. Public Domain (1940–1949), s. 8. Viitattu 26.2.2015. Film Superlist: Motion Pictures in the U.S. Public Domain (1950–1959), s. 287. Viitattu 26.2.2015.  Vuonna 1950 ja sen jälkeen rekisteröityjen elokuvien tekijänoikeussuoja kestää 28 vuotta. Jos 28. vuoden aikana ei uusita tekijänoikeuksia, elokuva menee public domainiin. Kaksi iloista merimiestä Balissa -elokuvan tapauksessa tekijänoikeudet olisi pitänyt uusia vuoden 1980 aikana – vuonna 1981 se oli jo liian myöhäistä.Film Superlist: Motion Pictures in the U.S. Public Domain (1950–1959), s. 509. Viitattu 26.2.2015. 

 Muut julkaisut 
Public domainin takia eri elokuvayhtiöt on vuosien varrella julkaissut Kaksi iloista merimiestä Balissa -elokuvasta kymmeniä VHS- ja DVD-julkaisuja. Yhdysvalloissa julkaistiin elokuvasta ensimmäinen VHS-julkaisu vuonna 1994 ja DVD-julkaisu vuonna 1999. Suomessa elokuva julkaistiin DVD:nä vuonna 2007.

 Elokuvasarjan muut osat 
Kaikkien elokuvasarjan seitsemän elokuvan miespääosissa ovat Bing Crosby ja Bob Hope. Dorothy Lamour näyttelee naispääosaa kuudessa ensimmäisessä elokuvassa, mutta viimeisen osan naispääosassa on Joan Collins. Dorothy Lamourilla on viimeisessä osassa kuitenkin cameo-rooli.

Muut Kaksi iloista merimiestä... -elokuvasarjan osat Vuosi Suomenkielinen nimi Alkuperäinen nimi Ohjaaja Tuottaja Käsikirjoittaja Tuotantoyhtiö Valmistusmaa 1940  Kaksi iloista merimiestä  Road to Singapore Victor Schertzinger  Harlan Thompson Don HartmanFrank Butler Paramount Pictures Yhdysvallat 1941  Kaksi iloista merimiestä Afrikassa  Road to Zanzibar Paul Jones 1942  Kaksi iloista merimiestä Marokossa  Road to Morocco  David Butler 1945  Kaksi iloista merimiestä Alaskassa  Road to Utopia  Hal Walker  Norman PanamaMelvin Frank 1947  Kaksi iloista merimiestä Riossa  Road to Rio  Norman Z. McLeod  Daniel Dare  Edmund BeloinJack Rose  Paramount PicturesBing Crosby ProductionsHope Enterprises 1962  Lentäjinä vastoin tahtoaan  The Road to Hong Kong  Norman Panama  Melvin Frank  Norman PanamaMelvin Frank  Melnor Films  Yhdistynyt kuningaskunta

 Lähteet 

 Aiheesta muualla 




 Kaksi iloista merimiestä Balissa TCM Movie Databasessa 
 Kaksi iloista merimiestä Balissa ladattavissa ilmaiseksi Internet Archivessa (public domain) 

Luokka:Vuoden 1952 yhdysvaltalaiset elokuvat
Luokka:Vuoden 1952 yhdysvaltalaiset elokuvat
Luokka:Yhdysvaltalaiset elokuvamusikaalit
Luokka:Yhdysvaltalaiset komediaelokuvat
Luokka:Yhdysvaltalaiset seikkailuelokuvat
Luokka:Yhdysvaltalaiset road moviet
Luokka:Paramount Picturesin elokuvat